ไฟแนนซ์ทูเดย์
...คณะกรรมการนโยบายการเงิน (กนง.) ลดดอกเบี้ยนโยบายลงอีกครั้ง จะช่วยกระตุ้นทั้งการลงทุนภาครัฐและเอกชนที่ต้องใช้เงินกู้อีกจำนวนมาก แต่ปัญหาที่ตามมา คือ ผู้ที่อาศัยดอกเบี้ยเงินฝากเพื่อยังชีพก็จะมีรายได้ลดน้อยลง สวนทางกับค่าครองชีพที่แพงขึ้นอย่างรวดเร็ว
30 เม.ย. 2558

...คณะกรรมการนโยบายการเงิน (กนง.) ลดดอกเบี้ยนโยบายลงอีกครั้ง จะช่วยกระตุ้นทั้งการลงทุนภาครัฐและเอกชนที่ต้องใช้เงินกู้อีกจำนวนมาก แต่ปัญหาที่ตามมา คือ ผู้ที่อาศัยดอกเบี้ยเงินฝากเพื่อยังชีพก็จะมีรายได้ลดน้อยลง สวนทางกับค่าครองชีพที่แพงขึ้นอย่างรวดเร็ว
...สมหมาย ภาษี รมว.คลัง และวิสุทธิ์ ศรีสุพรรณ รมช.คลัง ที่กำกับดูแลสำนักงานสลากกินแบ่งรัฐบาล โยนผ้าขาวให้นายกรัฐมนตรีใช้มาตรา 44 ตั้งทหารเข้ามาเป็นประธานคณะกรรมการสำนักงานสลากฯ เพื่อแก้ปัญหาสลากราคาแพง เนื่องจากระบบเดิม วิธีการแบบเดิม และโครงสร้างเดิมไม่สามารถจะแก้ไขปัญหาอิทธิพลภายในและภายนอก ทำให้ปัญหายิ่งนานยิ่งหนักขึ้นอย่างที่เห็นและเป็นอยู่ทุกวันนี้
...หลังจาก กุลิศ สมบัติศิริ ผู้อำนวยการสำนักงานคณะกรรมการนโยบายรัฐวิสาหกิจ (สคร.) รับนโยบายจากกระทรวงการคลัง ให้เก็บรายได้จากรัฐวิสาหกิจเพิ่มอีก 5-6 หมื่นล้านบาท ก็เริ่มมีรัฐวิสาหกิจทั้งใหญ่ กลาง เล็ก ออกมาระบุว่าไม่มีเงินจะส่งให้เพิ่มแล้ว ที่ผ่านมาก็ส่งจนแทบไม่เหลือใช้ ส่วนที่มีอยู่ก็ต้องเก็บไว้ลงทุน สคร.เลยงานเข้า ต้องออกแรงทำงานหนัก พลิกตำรากล่อมรัฐวิสาหกิจกันอีกหลายยกกว่าจะได้เงินครบตามที่ฝ่ายนโยบายสั่งมา